b'\n_START_ARTICLE_\nGirolamo Fracastoro\n_START_SECTION_\n\xc5\xbdivljenje in delo\n_START_PARAGRAPH_\nFracastoro je bil Kopernikov so\xc5\xa1olec na Univerzi v Padovi._NEWLINE_Najbolj znano njegovo delo je Syphilis sive de morbo gallico (1530), primer didakti\xc4\x8dnega pesni\xc5\xa1tva 16. stoletja. Odtod izvira tudi beseda sifilis. Delo je prva razprava o tej bolezni._NEWLINE_Nova spoznanja o nalezljivih boleznih je podal v delu De contagione et contagiosis morbis (1546). Tu je predlagal, da nalezljive bolezni povzro\xc4\x8dajo prenosljiva telesca, podobna semenom, ki lahko prena\xc5\xa1ajo oku\xc5\xbebo z neposrednim ali posrednim dotikom, ali celo brez dotika na ve\xc4\x8djih razdaljah. V tem delu je tudi prvi opisal tifus.'